କ୍ୟାମେରା ନ ଥିବାରୁ ପଗଡି ପିନ୍ଧିବାକୁ ମନା କଲେ ରାହୁଲ ଗାନ୍ଧୀ: ଭାଜପାର ଟାର୍ଗେଟ୍‌
ଅମୃତସର,୧୨।୧: ରାହୁଲ ଗାନ୍ଧୀଙ୍କ ନେତୃତ୍ୱରେ କଂଗ୍ରେସର ଭାରତ ଯୋଡୋ ଯାତ୍ରା ବର୍ତ୍ତମାନ ପଞ୍ଜାବ ଦେଇ ଯାଉଛି। ପଞ୍ଜାବରେ ଯାତ୍ରା କରୁଥିବା ସମୟରେ ରାହୁଲ ଗାନ୍ଧୀ ପଗଡି ପିନ୍ଧିଥିବାର ନଜର ଆସିଛନ୍ତି। ଏବେ ତାଙ୍କ ପଗଡି ପିନ୍ଧିବାକୁ ନେଇ ମଧ୍ୟ ଏକ ନୂଆ ବିବାଦ ଆରମ୍ଭ ହୋଇଛି। ଭାଜପା କହିଛି ଯେ, ରାହୁଲ ଗାନ୍ଧୀ ଯାହା କରନ୍ତି ତାହା କେବଳ ଏକ ଶୋ’ ଏବଂ ସ୍କ୍ରିପ୍ଟେଡ୍।  
ରାହୁଲ ଗାନ୍ଧୀଙ୍କୁ ଟାର୍ଗେଟ କରି ଭାଜପା ଆଇଟି ସେଲ ମୁଖ୍ୟ ଅମିତ ମାଲବ୍ୟ ଟୁଇଟର୍ରେ ଲେଖିଛନ୍ତି, ଭାରତ ଯୋଡୋ ଯାତ୍ରାରେ ପଗଡି ଏବଂ ଏହାର ରଙ୍ଗ ସହିତ ବାନ୍ଧିବା ପାଇଁ କାହାକୁ ନିମନ୍ତ୍ରଣ କରାଯିବା ଉଚିତ ସବୁକିଛି କୋରିଓଗ୍ରାଫ କରାଯାଇଛି। ଆପତ୍ତିଜନକ କଥା ହେଉଛି, ସେଠାରେ କ୍ୟାମେରା ନ ଥିବାରୁ ରାହୁଲ ଗାନ୍ଧୀ ପଗଡି ପିନ୍ଧିବାକୁ ମନା କରି ଦେଇଛନ୍ତି। ରାଜନୀତି ପାଇଁ ଧାର୍ମିକ ଭାବନାକୁ ଶୋଷଣ କରିବା କଂଗ୍ରେସର ଡିଏନଏରେ ଅଛି।  
ଭାଜପା ନେତା ମନଜିନ୍ଦର ସିଂ ସିର୍ସା ମଧ୍ୟ ରାହୁଲ ଗାନ୍ଧୀଙ୍କୁ ଟାର୍ଗେଟ୍ କରିଛନ୍ତି। ସେ ଏକ ଭିଡିଓ ଶେୟାର କରି ଟୁଇଟରରେ ଲେଖିଛନ୍ତି, ଅଭି ନାହି ବାନ୍ଧୁଙ୍ଗା- କ୍ୟାମେରା ଏବଂ ମିଡିଆ ଲୋକ ନ ଥିବାରୁ ରାହୁଲ ଗାନ୍ଧୀ ପଗଡି ପିନ୍ଧିବାକୁ ମନା କରି ଦେଇଛନ୍ତି। ଭରତ ଯୋଡୋ ଯାତ୍ରାରେ ‘ଟି-ଶର୍ଟ’ଠାରୁ ‘ପଗଡି’ ପର୍ଯ୍ୟନ୍ତ କାର୍ଯ୍ୟ ଏକ ମଜା ଏବଂ ଲିଖିତ ସ୍କ୍ରିପ୍ଟର ଏକ ଅଂଶ … ଗାନ୍ଧୀ ପରିବାରର ଶିଖ ବିରୋଧୀ ଚେହେରା ପୁଣି ଥରେ ଉନ୍ମୋଚିତ ହୋଇଛି।